
Rezumat 


Astăzi, mai mult ca oricând, tot mai multe date şi informaţii circulă prin tot mai 
numeroase canale de informare. Abundenţa datelor de care dispunem astăzi impune o 
tratare realistă: o mare parte din informaţii sunt redundante, iar multe dintre acestea sunt 
nefolositoare beneficiarilor. Analistul în „intelligence” are rolul de „filtru al informaţiilor” 
pentru factorii de decizie care operează cu un volum mare de informaţii. În aceste condiţii, 
se pune întrebarea cine furnizează informaţii exacte, valoroase şi oportune, şi cine prezintă 


ştiri sau evenimente fără valoare fără a le plasa în context, fără a le interpreta rolul. 

Abstract 


Today, more than ever, more and more data and information circulate through more 
and more information channels. The abundance of data at our disposal today requires a 
realistic treatment: a large part of the information is redundant, and many of them are 
useless to the beneficiaries. The "intelligence" analyst has the role of "filter of information" 
for decision-makers who operate with a large volume of information. Under these 
conditions, the question arises as to who provides accurate, valuable and timely 
information, and who presents worthless news or events without placing them in context, 


without interpreting their role. 

Astăzi, mai mult ca oricând, tot mai multe date şi informaţii circulă prin tot mai 
numeroase canale de informare. Abundenţa datelor de care dispunem astăzi impune o 
tratare realistă: o mare parte din informaţii sunt redundante, iar multe dintre acestea sunt 
nefolositoare beneficiarilor. Analistul în „intelligence” are rolul de „filtru al 
informaţiilor” pentru factorii de decizie care operează cu un volum mare de 
informaţii. În aceste condiţii, se pune întrebarea cine furnizează informaţii exacte, 
valoroase şi oportune, şi cine prezintă ştiri sau evenimente fără valoare fără a le plasa 
în context, fără a le interpreta rolul . 

Capacităţi ale analistului - Pentru a putea face cerinţelor impuse de manageri şi 
necesităţilor beneficiarilor, analistul trebuie să îndeplinească o serie de condiţii şi să 
întrunească o multitudine de calităţi care la prima vedere par foarte dificil de însuşit. 

„Analiştii trebuie să fie precauţi atunci când se bazează în exclusivitate pe sursele 
deschise: să identifice sursa informaţiilor; să stabilească gradul de credibilitate care poate 
fi conferit acestora; să facă distincţie între informaţie şi fapt. Pentru a evita o interpretare 
greşită a datelor postate pe site-urile web, ofițerul analist trebuie să evalueze fiecare 
informaţie în parte şi să respecte următoarele criterii standard: credibilitatea şi calificarea 
site-ului (stabilite în funcţie de datele de identificare, notorietatea, influenţa şi numărul de 
vizitatori); obiectivitatea; relevanţa. 

Analiştii trebuie să fie participanţi activi la elaborarea strategiilor de integrare 
pentru colectarea datelor, prelucrarea şi analiza lor, căutând permanent informaţii şi nu 
comportându-se ca recipienţi pasivi. 

Datele pe care analiştii le descoperă şi expertiza pe care aceştia o creează atunci 
când cercetează diferite problematici sunt aspecte la fel de importante ca şi produsul 
analitic final care poate rezulta în urma cercetării. Noile tehnologii îi ajută să sorteze şi să 


plaseze informaţiile în diferite categorii logice, dar, oricât de inovatoare ar fi, tehnologiile 

nu pot realiza sortarea corectă a informaţiilor, asimilarea şi plasarea lor într-un anumit 
context. Ideea potrivit căreia putem, pur şi simplu, utiliza tehnologia pentru a compila 
munca realizată în diferite locaţii nu aparţine unor analişti adevăraţi. 

Învăţarea continuă este o activitate extrem de valoroasă atât pentru analişti, cât şi 
pentru organizaţia din care aceştia fac parte. 

Publicaţiile anuale în domeniul „intelligence”, care tind să se concentreze asupra 
evenimentelor importante ce se derulează în fiecare moment, rămân una din puţinele surse 
de inspiraţie pentru analiştii care doresc să-şi perfecționeze astfel de deprinderi şi să îşi 
construiască o platformă solidă pentru gândirea creativă. Alocarea, de către analişti, a unui 
buget de timp pentru consultarea publicaţiilor „intelligence” nu constituie o sarcină de 
serviciu, ci o investiţie în viitorul lor. Consultarea unor astfel de publicaţii trebuie să aibă 
ca obiectiv fundamental formarea gândirii critice, a deprinderilor necesare analizei 
alternative şi abia apoi trebuie să se facă în scopul informării concrete. 

Intuiţia şi gândirea creativă, formularea şi testarea diferitelor ipoteze sunt la fel de 
importante pentru procesul de analiză ca şi abordările inductive bazate pe evidenţa 
faptelorl. 

Având în vedere importanţa deosebită pe care a dobândit-o informaţia în zilele 
noastre, precum şi amploarea şi diversificarea nevoilor de cunoaştere, a apărut necesitatea 
constituirii unor organe specializate, la diferite nivele şi la diverse domenii de activitate, 
pentru culegerea şi valorificarea informaţiilor. Astfel, au apărut specialişti în prospectarea 
pieţei interne şi externe, experţi în cunoaşterea evoluţiei situației politice internaționale, 
specialişti în cunoaşterea, analiza şi prognoza fenomenului militar internaţional etc.? 

Amplificarea şi diversificarea proceselor internaţionale, indiferent de natura 
acestora, determină o creştere şi diversificare a rolului structurilor de informaţii, civile şi 


militare, pentru monitorizarea acestor procese, pentru găsirea unor pârghii eficiente de 


! onel Stoica, Capacitatea de adaptarea a analizei „intelligence”, atribut fundamental al serviciilor 
moderne de informaţii militare, în Sergiu T. Medar (coordonator), Capabilităţi ale serviciilor moderne de 
informaţii militare, Editura Centrului Tehnic-Editorial al Armatei, Bucureşti, 2007, p. 262. 

2 Valentin Stănescu, Metode de analiză şi decizie în activitatea de informaţii militare, în Sergiu T. 
Medar (coordonator), Capabilităţi ale serviciilor moderne de informaţii militare, Editura Centrului Tehnic- 


Editorial al Armatei, Bucureşti, 2007, p. 270. 

control al societăţilor şi pentru impunerea intereselor naţionale în raport cu alte state sau 
grupări de state. Culegerea instituționalizată de informaţii reprezintă cea mai nouă şi cea 
mai puternică dintre industrii, majoritatea statelor folosind-o şi instrumentând-o la pace, în 
situaţii de criză şi la război”. Oricum, pentru comunităţile informative, în general, nu există 
situaţii de pace, criză sau război, ele fiind permanent acordate pe misiuni de luptă adaptate 
situaţii. 

În realizarea obiectivului primar de a susține procesul decizional, sistemul de 
informaţii are de îndeplinit o multitudine de misiuni, dintre care cele mai importante sunt: 
identificarea, analiza şi evaluarea spaţiului informativ-operativ, precum şi a intenţiilor şi 
abilităţilor adversarului, concomitent cu formularea amenințărilor la adresa statului, 


stabilirea strategiei de contracarare a acţiunilor adverse. 


Rolul, locul şi importanţa analizei în cadrul fluxului informaţional 


Rolul, locul şi importanţa analizei 

Se poate afirma că procesul de analiză multisursă şi evaluare are un rol deosebit 
de important în cadrul fluxului informaţional, având drept rezultat final produsul de 
intelligence, oferit beneficiarilor sub o formă sau alta, fiind determinant în luarea deciziei 
de către decidenţii politico-militari. 

Una dintre etapele fluxului informativ este exploatarea, etapă pe parcursul căreia 
datele şi informaţiile culese dobândesc relevanță pentru siguranţa națională, prin 
intermediul evaluării, coroborării, analizei, sintezei şi interpretării acestora. De fapt această 
etapă reprezintă procesarea şi interpretarea informaţiilor colectate, iar generic ea este 
denumită analiză, evaluarea, coroborarea, analiza, sinteza şi interpretarea informaţiilor 
colectate reprezentând fazele acestei etape. Aceste faze se interferează şi fac parte din 
procesul de elaborare a produsului de intelligence (produsul informativ), care reprezintă 
rezultatul final al etapei de analiză şi este oferit spre exploatare decidenţilor. 

Analiza, ca stadiu în care informaţiile primare sunt coroborate, evaluate, 


relaționate, integrate, prelucrate pentru a deveni de înţeles, reprezintă o verigă critică atât 


3 Valentin Stănescu, Metode de analiză şi decizie în activitatea de informaţii militare, în Sergiu T. 
Medar (coordonator), Capabilităţi ale serviciilor moderne de informaţii militare, Editura Centrului Tehnic- 
Editorial al Armatei, Bucureşti, 2007, p. 271. 

între managerii serviciilor de informaţii, cât şi între cei care culeg şi oferă informaţia 
primară şi cei care o integrează în tablouri comprehensive mai ample. Doar identificarea 
corectă a nişei de analiză face ca produsul de intelligence să corespundă nevoilor de 
informare ale consumatorilor, respectiv ale decidenţilor politici, politico-militari şi militari. 
Din păcate, se întâmplă ca analiştii să scrie rapoartele pe care doar ei le consideră 
importante, indiferent dacă decidenţii le utilizează sau nu?. 

Analizele „complete” nu pot fi realizate doar pe baza surselor deschise de 
informare, fiind necesară coroborarea tuturor surselor avute la dispoziţie. 

Un dezavantaj pentru analistul din cadrul serviciilor secrete îl constituie, de 
asemenea, multitudinea de surse deschise, care îngreunează procesul de diseminare a 
datelor validate de cele imprecise. De asemenea, există riscul apariţiei unor 
vulnerabilităţi, prin deconspirarea unor planuri sau intenţii ori al supraaprecierii valorii 
de adevăr a unei informaţii ce poate fi doar o dezinformare. 

Pentru a diminua aceste neajunsuri, ofiţerii analişti trebuie să fie capabili să 
realizeze unde se potriveşte o informaţie neclasificată în imaginea de ansamblu a problemei 
şi să aibă, pe lângă abilităţile considerate de bază (capacitatea de a înţelege o problemă în 
ansamblu, de a colecta informaţii cu rapiditate, de a separa conţinutul relevant de cel 
irelevant, de a transforma datele obţinute în produse informaţionale, de a identifica 
informaţiile cu tema şi de a elimina inacurateţea) şi unele specifice, în funcție de sursele 
deschise cu care lucrează: Internet, presă audio-vizuală, sateliți etc. 

Succesul activităţii se obţine prin: focalizarea pe identificarea sursei primare; 
menţinerea informaţiilor într-un singur format, simplitate, menţinerea filtrelor umane, 
utilizarea unui Singur „instrument ” de lucru; consultarea cu colegii”. 

În aprecierea rolului Internetului în ansamblul surselor deschise de informare, 
opiniile sunt variate: 

- deşi „revoluţia informaţiei” are drept rezultat atât asigurarea facilă a accesului la 


date variate, cât şi găsirea, manipularea, sortarea, filtrarea, sistematizarea ori plagierea 


+ Valentin Stănescu, Metode de analiză şi decizie în activitatea de informaţii militare, în Sergiu T. 
Medar (coordonator), Capabilităţi ale serviciilor moderne de informaţii militare, Editura Centrului Tehnic- 
Editorial al Armatei, Bucureşti, 2007, p. 274. 


5 NATO open source intellegence handbook, nov. 2001, traducere . 


ANALISTUL ÎN „INTELLIGENCE” ȘI ROLUL SĂU DE „FILTRU AL INFORMAȚIILOR” 


materialelor, o mare parte a informaţiilor rămâne într-un format nesusceptibil manipulării 
digitale, iar identificarea celor conţinând date relevante în planul securităţii prin diferitele 
motoare de căutare depinde în mod esenţial de eficienţa operatorilor care le administrează. 
Din acest motiv, capacităţile tehnologice performante trebuie dublate de dezvoltarea 
abilităților umane, simpla cunoaştere a „navigării pe Internet” şi a accesării bazelor de date 
nefiind suficientă. 

- durata medie de viaţă a unui document pe Internet este de 75 de zile, în condiţiile 
în care site-urile apar şi dispar fără o regulă anume. Acest fapt îngreunează munca 
analistului care utilizează date din surse deschise, făcând dificilă catalogarea site-urilor şi 
necesitând monitorizarea lor continuă. Drept urmare, simpla marcare a unor site-uri nu este 
suficientă, fiind necesară arhivarea conţinutului acestora. 

- Internetul nu trebuie considerat de către analişti ca o sursă principală în ceea ce 
priveşte relevanţa şi rapiditatea cu care poate fi obținută o informaţie. 

Din perspectiva ofițerului de informaţii, Internetul reprezintă un important 
instrument de manipulare şi influențare, fiindu-i acordat un spaţiu semnificativ în 


ponderea materialelor analitice. 


Analiza multisursă 

Analiza multisursă reprezintă o continuare a prelucrărilor specifice etapei 
unisursă, conform descrierii oficiale britanice a rolului DIS - Defence Intelligence Stafi, 
anume aceea de „analizare a informaţiilor ce provin dintr-o mare varietate de surse, atât 


”5. Pe de altă parte, doctrina NATO împarte procesul de analiză 


publice, cât şi acoperit 
multisursă în următoarele activităţi: 

colecţionarea sau munca de birou rutinieră, care constă în înregistrarea (luarea 
în evidenţă şi nu culegerea) informaţiilor care sosesc de la surse; 

evaluarea gradului de încredere al sursei şi a credibilității informaţiilor, 

analiza propriu-zisă, respectiv identificarea faptelor (elementelor) semnificative, 


compararea lor cu faptele (elementele) existente şi formularea concluziilor; 


integrarea tuturor informaţiilor analizate în cadrul unui tablou general; 


$ Central Intelligence Machinery, Londra, HMSO, 1993, pp. 21-22. 

interpretarea sau „deciderea asupra semnificaţiilor, în sensul a ceea ce este cel 
mai probabil să se întâmple în viitor”. 

În practică, însă, lucrurile nu se petrec atât de simplu. Ca şi în restul procesului 
informativ, de la fiecare fază se revine la fazele anterioare într-o manieră ciclică. Termenul 
analiză este folosit aici pentru a referi această etapă în întregul ei, deşi „evaluare” şi 
„interpretare” reflectă mai bine specificul acestei etape. Rezultatul palpabil al acestei etape 
se concretizează cu preponderență în intelligence (informaţiile prelucrate, analizate, 
interpretate şi corelate), dar şi în alte activități cum ar fi: desfăşurarea unor şedinţe de 
informare; realizarea unei baze de date destinată utilizării viitoare în cadrul activităţii 
informative; semnale de tip reacţie inversă transmise către procesul propriu-zis de culegere 
de informaţii. 

Etapa analizei multisursă combină rezultatele diferitelor tipuri de culegere a 
informaţiilor şi, în acelaşi timp, se bazează pe toate informaţiile disponibile din sursele 
non-informative. Calitatea acestui proces depinde de calitatea stocării şi organizării la nivel 
instituțional a datelor şi necesită o tehnologie a informațiilor modernă pentru manipularea, 
stocarea şi regăsirea lor. Rezultatele obţinute la sfârşitul acestei etape acoperă o gamă largă 
a categoriilor, de la cele echivalente cotidianelor şi săptămânalelor din presa scrisă, până 
la rapoartele ample cu concluzii pe termen lung. Aceste aspecte scot în evidenţă în mod 
special responsabilităţile etapei multisursă în formularea de previziuni şi în determinarea 
gradului de incertitudine. 

În practică, toate organizaţiile multisursă tind, de asemenea, să aibă şi anumite 
sarcini de culegere a informaţiilor. În particular, activitatea informativă de securitate nu 
este constituită din agenţii unisursă şi multisursă separate. Este adevărat că o anumită parte 
din susţinerea ideilor occidentale privind obiectivitatea activităţii informative se datorează 
faptului că principalele elemente implicate efectiv în culegerea de informaţii în mod normal 


nu poartă responsabilitatea evaluării rezultatelor propriei munci. 


7 Organizaţia Tratatului Atlanticului de Nord (NATO), Intelligence Doctrine, Agenţia militară a 
NATO pentru standardizare, august 1984, Anexa F. 


8 Valentin Stănescu, Metode de analiză şi decizie în activitatea de informaţii militare, în Sergiu T. 
Medar (coordonator), Capabilităţi ale serviciilor moderne de informaţii militare, Editura Centrului Tehnic- 
Editorial al Armatei, Bucureşti, 2007, p. 277. 

În aprecierea diferitelor feluri de materiale informative aflate la dispoziţie etapa 
analizei multisursă trebuie să-şi poată vedea ţintele prin ochii acestora. Ea trebuie să 
armonizeze această cerință cu cea care reclamă necesitatea unor relaţii apropiate cu 
utilizatorii săi, concomitent cu menţinerea unei independenţe intelectuale. Fără 
desfăşurarea unui efort multisursă eficient, investiţia mult mai mare făcută în procesul de 
culegere sub acoperire a informaţiilor se poate pierde. Este necesară existenţa unei proporții 


echilibrate între cele două”. 


” Valentin Stănescu, Metode de analiză şi decizie în activitatea de informaţii militare, în Sergiu T. 
Medar (coordonator), Capabilităţi ale serviciilor moderne de informaţii militare, Editura Centrului Tehnic- 
Editorial al Armatei, Bucureşti, 2007, p. 278. 


